*Za ostala značenja, v. Selnica (razvrstavanje).*

  
Koordinate: 46° 01′ 12" SGŠ, 16° 02′ 24" IGD

**Selnica** je naselje i sjedište istoimene općine u sjevernoj Hrvatskoj. Smještena je u Međimurskoj županiji.

Općinska naselja
----------------

Općini Selnica pripada 10 naselja (stanje 2006), to su: Bukovec, Donji Koncovčak, Donji Zebanec, Gornji Zebanec, Merhatovec, Plešivica, Praporčan, Selnica, Zaveščak i Zebanec Selo.

Zemljopis
---------

Općina Selnica nalazi se u sjevernom dijelu Međimurske županije, smješten na brežuljkastom dijelu, za kojeg je karakteristična raštrkanost naselja. Površina Općine iznosi 25,01 km2. Graniči s općinama Štrigova na zapadu, Sveti Martin na Muri na sjeverozapadu, Sveti Juraj na Bregu na jugu, dok s područjem grada Mursko Središće graniči na sjeveru i istoku.

Općini upravno pripda deset naselja: Selnica, Donji Koncovčak, Zebanec Selo, Donji Zebanec, Gornji Zebanec, Bukovec, Zaveščak, Praporčan, Merhatovec i Plešivica. Neka od tih naselja nalaze se na brežuljkastom području i vrlo su raštrkana, pa se upravo iz tih razloga javlja problem prometne nepovezanosti, odnosno prometne izolacije tih naselja. Prometna povezanost s ostalim mjestima u okolici danas je dobra.

Stanovništvo
------------

Prema popisu iz 2001. Općina ima 3442 stanovnika.

Uprava
------

Općinsko vijeće sastoji se od trinaest članova. Predsjednik Općinsko vijeća je Dragutin Debelec (HDZ).

Općinsko poglavarstvo na čelu s predsjednikom Poglavartsva i načelnikom općine Anđelkom Kovačićem (HSLS) ima pet članova.

Na području Općine dijeluje sedam mjesnih odbora: Selnica, Donji Koncovčak, Zebanec, Bukovec, Zaveščak, Praporčan i Merhatovec. Administrativno središte Općine je naselje Selnica.

Dan općine obilježava se 25. travnja.

Povijest
--------

Ime naselja Selnica prvi se puta izrijekom spominje u popisu župa iz 1501. godine, iako se pretpostavlja da je naselje postojalo i u 13. stoljeću. Mjesto je bilo sjedište župe Sv. Marka.

Dolaskom Zrinskih u Međimurje i prelaskom na protestantizam, u Selnici su bili luterani, dok je znatno više katolika bilo u okolnim selima koja su pripadala župi. Godine 1857. izvršen je popis stanovništva, po vjeri su svi bili rimokatolici, a selo je i dalje bilo sjedište župe Sv. Marka.

Razvoj ovog kraja počinje krajem 19. stoljeća kada se na području današnje Općine počinje u otvorenim kopovima eksploatirati ugljen. Otprilike u istom razdoblju pronađena je i nafta, koja se počela ekspolatirati, što je omogućilo do zapošljavanje ljudi i razvoj ovoga kraja. Selničko je naftno polje jedno od najstarijih u svijetu. Transport nafte vršio se u prvo vrijeme cisternama s konjskom zapregom, da bi od 1901. do 1904. bio izgrađen prvi naftovod dužine 4 km, od Selnice do željezničkog kolodvora u Murskom Središću. Proizvodnja nafte u Selnici trajala je sve do 1952. godine.

Gospodarstvo
------------

Stanovništvo se uglavnom bavi poljoprivredom i uslužnim obrtom. Ima 20 većih poljoprivrednih gospodarstava koja se bave stočarstvom, voćarstvom, povrtlarstvom i vinogradarstvom, te mnogo manjih poljoprivrednika kojima je to dopunska djelatnost.

Osnovana je i Gospodarska zona Selnica, koja još u projektnoj fazi. U zoni se planira obaljanje djelatnosti prerade drva i proizvodnje PVC stolarije.

Slavni ljudi
------------

Spomenici i znamenitosti
------------------------

Crkva Svetog Marka Evanđeliste iz 1501. godine. Spomenik prvom nalazištu nafte u kontinentalnom dijelu Europe.

Obrazovanje
-----------

Djeca u općini pohađaju Osnovnu školu Selnica, te Područnu školu Zebanec. Škola na tom području postoji od početka 19. stoljeća.

Kultura
-------

Najstarije društvo u Selnici je Vatrogasno društvo koje je osnovano 1882. godine. Također dijeluje i Kulturno umjetičko društvo "Pikač", te nekoliko drugih udruga.

Sport
-----

Na području Općine postoje četiri nogometna kluba: NK Mladost, NK Zebanec, NK Koncovčak i NK Plavi (Prekopa), ženski nogometni klub ŽNK Oaza-Mladost, te teniski klub.

Vanjske veze
------------

* Službene stranice Općine Selnica

|  |
| --- |
| **Gradovi i općine Međimurske županije** |
| **Gradovi**

---

Čakovec |
Mursko Središće |
Prelog

---

**Općine**

---

Belica |
Dekanovec |
Domašinec |
Donja Dubrava |
Donji Kraljevec |
Donji Vidovec |
Goričan |
Gornji Mihaljevec |
Kotoriba |
Mala Subotica |
Nedelišće |
Orehovica |
Podturen |
Pribislavec |
Selnica |
Strahoninec |
Sveta Marija |
Sveti Juraj na Bregu |
Sveti Martin na Muri |
Šenkovec |
Štrigova |
Vratišinec |
| **Ostale općine i gradovi u Hrvatskoj** |
| Zagrebačka županija |
Krapinsko-zagorska županija |
Sisačko-moslavačka županija |
Karlovačka županija |
Varaždinska županija |
Koprivničko-križevačka županija |
Bjelovarsko-bilogorska županija |
Primorsko-goranska županija |
Ličko-senjska županija |
Virovitičko-podravska županija |
Požeško-slavonska županija |
Brodsko-posavska županija |
Zadarska županija |
Osječko-baranjska županija |
Šibensko-kninska županija |
Vukovarsko-srijemska županija |
Splitsko-dalmatinska županija |
Istarska županija |
Dubrovačko-neretvanska županija |
Međimurska županija

---

**Popis općina u Hrvatskoj** | **Popis gradova u Hrvatskoj** |